stanford-oval/wikipedia huggingface dataset:
Libba Bray
Teokset > Novellikokoelmia

21 Proms, Scholastic Paperbacks (2007)
The Restless Dead, Candlewick (2007)
Up All Night, HarperTeen (2008)
Vacations from Hell, HarperTeen (2009)
"The Thirteenth Step", a short story in The Eternal Kiss: 13 Vampire Tales of Blood and Desire, toimitt. Trisha Telep, Running Press (2009)
"The Last Ride of the Glory Girls," Steampunk! An Anthology of Fantastically Rich and Stories (2015)
Teokset > Suomennettu teos

Kauhun ja kauneuden valtakunta.  ((The great and terrible beauty, 2003.) Suomentanut Laura Honkasalo)  WSOY, 2007.  ISBN 978-951-0-32422-6
Aiheesta muualla

Kotisivut (englanniksi)
Live Journal (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Muut:  IdRef
Michael Swanwick

| Michael Swanwick |
| --- | --- |
 Michael Swanwick vuonna 2005.
Henkilötiedot
Syntynyt: 18. marraskuuta 1950
Kansalaisuus:  yhdysvaltalainen
Ammatti:  kirjailija
Kirjailija
Tyylilajit:  science fiction, fantasia
Esikoisteos:  In the Drift (1985)
Aiheesta muualla
Michael Swanwick Online (englanniksi)
Löydä lisää kirjailijoitaKirjallisuuden teemasivulta
Michael Swanwick (s. 18. marraskuuta 1950) on yhdysvaltalainen tieteiskirjailija. Hän on saanut Nebula-palkinnon romaanistaan Stations of the Tide (1991), ja se oli ehdolla myös Arthur C. Clarke -palkinnon ja Hugo-palkinnon saajaksi. Hänen novellejaan on palkittu Theodore Sturgeon -palkinnolla, Hugo-palkinnolla ja World Fantasy -palkinnolla.
Romaanit

In the Drift (1985)
Vacuum Flowers (1987)
Griffin's Egg (1990)
Stations of the Tide (1991)
The Iron Dragon's Daughter (1993, suom. Rautalohikäärmeen tytär)
Jack Faust (1997)
Bones of the Earth.  HarperTorch, 2003.  ISBN 0-380-81289-4
The Dragons of Babel (2008)
Kokoelmat

Cigar-Box Faust: And Other Miniatures (1991)
Tales of Old Earth (1992)
A Geography of Unknown Lands (1997)
Moon Dogs (2000)
Puck Aleshire's Abecedarygs (2000)
Cigar-Box Faust and Other Miniatures (2003)
Michael Swanwick's Field Guide to Mesozoic Megafauna (2004)
The Periodic Table of Science Fiction (2005)
The Dog Said Bow Wow and Other Stories (2007)
Kirjallisuutta

Sisättö, Vesa & Jerrman, Toni (toim.): Ulkomaisia tieteiskirjailijoita 2.  Helsinki:  BTJ, 2004.  ISBN 951-692-579-0
Aiheesta muualla

Michael Swanwick Online (Arkistoitu – Internet Archive). (englanniksi)
Kati Mäki-Kuutti: Kirjailija. Science fiction -kirjailija. Michael Swanwick. Kosmoskynä 3/2003.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Belgia  Yhdysvallat  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Muut:  Europeana  IdRef
Katharine Kerr

| Katharine Kerr> Henkilötiedot |
| --- | --- |
Syntynyt: 1944 Cleveland, Ohio
Kansalaisuus:  yhdysvaltalainen
Kirjailija
Tyylilajit:  fantasia
Esikoisteos:  Hopeatikari (1986)
Aiheesta muualla
Deverry.com (englanniksi)
Löydä lisää kirjailijoitaKirjallisuuden teemasivulta
Katharine Kerr (s. 1944 Cleveland, Ohio) on yhdysvaltalainen tieteis- ja fantasiakirjailija. Hänet tunnetaan parhaiten kelttiläisvaikutteisista fantasiaromaaneistaan, joiden tapahtumat sijoittuvat kuvitteelliseen Deverryn maahan. Deverryn taru -sarjasta on suomennettu vain kaksi ensimmäistä kirjaa, Hopeatikari (1986) ja Lumottu sormus (1987).
Teokset > Deverryn taru

Ensimmäinen näytös: Deverry (suom. Deverryn taru)
Hopeatikari.  ((Daggerspell, 1986.) Suomentanut Katariina Kaila)  Otava, 2001.  ISBN 951-1-15859-7 )
Deverryn taru. 2, Lumottu sormus.  ((Darkspell, 1987.) Suomentanut Katariina Kaila)  Otava, 2002.  ISBN 951-1-17518-1
The Bristling Wood / UK: Dawnspell: The Bristling Wood (1989)
The Dragon Revenant / UK: Dragonspell: The Southern Sea (1990)
Toinen näytös: The Westlands
A Time of Exile (1991)
A Time of Omens (1992)
Days of Blood and Fire / UK: A Time of War (1993)
Days of Air and Darkness / UK: A Time of Justice (1994)
Kolmas näytös: The Dragon Mage
The Red Wyvern (1997)
The Black Raven (1999)
The Fire Dragon (2000)
Neljäs näytös: The Silver Wyrm
The Gold Falcon (2006)
The Spirit Stone (2007)
The Shadow Isle (2008)
The Silver Mage (2009)
Viides näytös: The Justice War
Sword of Fire (2020)
Osa kirjoista on julkaistu kahdella eri nimellä. Ensimmäinen on amerikkalainen, jälkimmäinen brittiläinen. Lisäksi brittikustantaja määrittelee myös The Silver Wyrm -sarjan kirjat The Dragon Mage -sarjan osiksi.
Teokset > Polar City

Polar City Blues (1990)
Polar City Nightmare (2000) – yhdessä Kate Danielin kanssa
Teokset > Muita tieteisromaaneja

Palace (1996) – yhdessä Mark Kreighbaumin kanssa
Resurrection (1992)
Freeze Frames (1995)
Snare (2003)
Kirjallisuutta

Sisättö, Vesa & Halme, Jukka & Jerrman, Toni (toim.): Ulkomaisia fantasiakirjailijoita 2.  Helsinki:  BTJ, 2009.  ISBN 978-951-692-732-2
Aiheesta muualla

Kotisivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Yhdysvallat  Tšekki  Alankomaat 
Muut:  Europeana  IdRef
Antiope

Hendrik Goltzius, Juppiter ja Antiope (n. 1616)
Antiope (m.kreik. Ἀντιόπη, Antiopē) oli kreikkalaisessa mytologiassa Theban kuningas Nykteuksen tytär. Hänen kauneutensa sai Zeuksen ottamaan tämän väkisin satyyrin hahmossa. Antiope pakeni häpeäänsä kuningas Epopeuksen luo Sikyoniin, joka ei enää päästänyt häntä pois ennen kuin hänen setänsä Lykos haki hänet väkisin takaisin. Paluumatkan aikana Antiope synnytti kaksoispojat Amfionin Zeukselle ja Zethoksen Epopeukselle. Molemmat pojat jätettiin paikallisten paimenien huomaan. Takaisin Thebaan päästyään Lykos luovutti Antiopen vaimonsa Dirken huostaan, joka kohteli Antiopea varsin kaltoin. Antiope kuitenkin onnistui lopulta pakenemaan etsien suojaa samasta talosta, jossa hänen poikansa olivat hänen tietämättään paimenina.
Antoine Watteau, Juppiter ja Antiope
Dirken lopulta löydettyä Antiopen hän määräsi nämä nuoret miehet sitomaan Antiopen härän sarviin, mutta juuri kun he olivat suostumaisillaan tähän, heidät kasvattanut vanha paimen paljasti heille salaisuuden, että kyseessä oli heidän oma äitinsä. Kostoksi äitinsä orjuuttamisesta ja huonosta kohtelusta Antiopen pojat sitoivatkin Dirken härän sarviin kiinni.
Aiheesta muualla

Kuvia tai muita tiedostoja aiheesta Antiope Wikimedia Commonsissa
Marion Zimmer Bradley

Marion Eleanor Zimmer Bradley (3. kesäkuuta 1930 – 25. syyskuuta 1999) oli yhdysvaltalainen tieteis- ja fantasiakirjailija. Bradley tunnetaan etenkin tieteisfantasiaa edustavasta Darkover-sarjasta, jonka maailmaa on usein verrattu Tolkienin Keskimaahan ja Frank Herbertin Dyyni-romaaneihin. Bradleyn kansainvälinen läpimurto oli vuonna 1982 ilmestynyt Avalonin usvat, joka kertoi kuningas Arthurin tarinan naisten näkökulmista.
Vuonna 2014 Bradleyn tytär ja poika kertoivat äitinsä käyttäneen heitä seksuaalisesti hyväksi.
Elämä

Marion Eleanor Zimmer syntyi Albanyssa, New Yorkin osavaltiossa 3. kesäkuuta 1930. Hänen isänsä oli Leslie Zimmer, maanviljelijä ja puuseppä, ja äitinsä historiantutkija Evelyn Parkhurst Conklin. Äidillä oli vahva vaikutus Bradleyn kehitykseen.
Bradleyn ensimmäinen opiskelupaikka oli New York State College for Teachers 1946, jonka hän kuitenkin keskeytti kahden vuoden jälkeen. Myöhemmin Bradley jatkoi opintojaan 1960-luvulla Hardin-Simmons Universityssä Texasin Abilenessa, josta hän valmistui 1964. Koulutukseltaan Bradley oli psykologi ja parapsykologi, mutta hän opiskeli myös laulua. Valmistumisen jälkeen Bradley opiskeli lisäksi vielä University of Californiassa, Berkeleyssä.
Hänen ensimmäinen avioliittonsa Robert Alden Bradleyn kanssa kesti vuodesta 1949 vuoteen 1964. Alle kuukausi eronsa jälkeen hän nai Walter Breenin; pariskunta päätyi asumuseroon vuonna 1979 mutta lopullisesti avioliitto purkautui vasta 1990. Avioliitoistaan Bradleyllä on kaksi poikaa, David Bradley ja Mark Greyland sekä tytär Moira Greyland. David on seurannut äitinsä jalanjälkiä kirjailijana.
Vuonna 1965 Bradley suoritti Bachelor of Arts -tutkinnon teksasilaisessa Hardin-Simmonsin yliopistossa. Tämän jälkeen hän muutti Kaliforniaan, jatkaakseen opintojaan Berkeleyn yliopistossa.
Viimeisinä vuosinaan Bradley kärsi sydänvaivoista ja hänen terveytensä heikkeni vähitellen. Syyskuun 21. 1999 hän sai vaikean sydänkohtauksen ja neljä päivää myöhemmin hän menehtyi. Hänen tuhkansa siroteltiin Glastonbury Toriin Englannissa.
Elämä > Seksuaalinen hyväksikäyttö

Vuonna 2014 Bradleyn tytär Moira Greyland kertoi äitinsä hyväksikäyttäneen häntä seksuaalisesti kolmevuotiaasta 12-vuotiaaksi asti: "Walter (Breen, Bradleyn aviomies) oli joukkoraiskaaja, jolla oli paljon, paljon, paljon uhreja (minä nimesin poliisille 22 uhria), mutta Marion oli paljon, paljon pahempi. Hän oli julma ja väkivaltainen; seksuaalisesti hän ei pystynyt hillitsemään itseään. Minä en ollut hänen ainoa uhrinsa eivätkä kaikki uhrit olleet tyttöjä." Bradleyn poika Mark Greyland on sen jälkeen myös kertonut joutuneensa myös äitinsä seksuaalisen hyväksikäytön ja äärimmäisen julman henkisen väkivallan uhriksi.
Paljastukset ovat tyrmistyttäneet tieteis- ja fantasiakirjailijoiden yhteisön, jossa Bradleyä on arvostettu kirjallisten ansioiden lisäksi ennen kaikkea sen takia, että hän auttoi lukuisia lupaavia kirjoittajia heidän uransa alkuvaiheissa. Osa on jo ilmoittanut lahjoittavansa Bradleyn ostamien novellien tekijänoikeuspalkkiot seksuaalisen hyväksikäytön uhreja tukeville järjestöille.
Tuotanto

Bradleyn ensimmäinen novelli julkaistiin Fantastic/Amazing Stories -lehdessä kirjoituskilpailun myötä 1949 ja ensimmäisen kerran hän sai novellinsa myytyä vuonna 1952 Vortex-lehteen.
Bradleyn ensimmäinen romaanimittainen tarina, Falcons of Narabedla, julkaistiin Other Worlds -lukemistossa toukokuussa 1957. Uransa alkuvuosina Bradley kirjoitti myös valtavirtakirjallisuutta useiden salanimien turvin.
Bradleyn keskeisiin teoksiin kuuluu tieteisfantasiasarja Darkover, josta ei ole suomennettu yhtään osaa. Sarja ulottuu koko Bradleyn kirjailijanuran kestoiseksi: ensimmäiset osat julkaistiin 1960-luvulla ja viimeisimmät hänen kuolemansa jälkeen. Darkover-sarjaan kuuluu parikymmentä Bradleyn nimellä kirjoitettua kirjaa, joiden lisäksi on ilmestynyt myös parikymmentä novellikokoelmaa, joissa on useiden eri kirjoittajien Darkover-tarinoita.
Bradleyn  tunnetuin yksittäinen romaani on Avalonin usvat (1982, suomeksi 1986), joka kertoo kuningas Arthurin tarinan naisnäkökulmasta. Myöhemmin Bradley palasi Avalon-aiheeseen vielä jatko-osissa. Avalon-romaaneissa esiintyy sisarusten välistä insestiä.
Bradley toimi mentorina ja tukijana useille aloitteleville kirjailijoille, erityisesti naispuolisille, joista monet nousivat maineeseen hänen lehtensä ja novelliantologioidensa kautta. Heistä tunnetuimpia on Mercedes Lackey.
Bradleyn viimeisinä vuosina ilmestyi useita teoksia, jotka hän oli kirjoittanut yhdessä toisten kirjailijoiden kanssa. Hänen kuoltuaan nämä ovat jatkaneet Bradleyn ideoiden ja keskeneräisiksi jääneiden tarinoiden täydentämistä.
Suomennettu novelli

”Sinisen tähden salaisuus” (1979), teoksessa Varkaiden maailma, 1992.
Aiheesta muualla

Marion Zimmer Bradley Literary Works Trust (Arkistoitu – Internet Archive) (englanniksi)
Mari Viertola: Avalonin metsät. Turun sanomat 13.8.2003.
Marion Zimmer Bradley Project Gutenbergissä(englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Astypalaia (mytologia)

Astypalaia (m.kreik. Αστυπάλαια, lat. Astypalaea) oli kreikkalaisessa mytologiassa Foiniksin ja Perimeden tytär ja Europen sisar. Hän synnytti kaksi poikaa suhteesta Poseidonin kanssa: Ankaioksen, josta tuli Samoksen kuningas ja Eyropyloksen, josta tuli Kosin kuningas. Astypalaian saaren selitettiin saaneen nimensä hänen mukaansa.
Scott Walker (poliitikko)

Scott Walker vuonna 2017.
Scott Walker on yhdysvaltalainen poliitikko. Hän kuuluu republikaaniseen puolueeseen ja on toiminut Wisconsinin kuvernöörinä vuodesta 2011 lähtien. Hän pyrki republikaanien ehdokkaaksi vuoden 2016 presidentinvaaleissa.
Aiheesta muualla

Kuvia tai muita tiedostoja aiheesta Scott Walker (poliitikko) Wikimedia Commonsissa
Illinois (joki)

| Illinois |
| --- | --- |
 Bob Michaelin silta yli Illinoisjoen Peoriassa
Alkulähde:  Des Plainesin ja Kankakeen yhtymä
Laskupaikka:  Mississippi
Maat:  Yhdysvallat
Pituus:  440 km
Valuma-alue:  75 000 km²
Illinois on Mississippin sivujoki, joka virtaa Illinoisin osavaltiossa Yhdysvalloissa. Se on noin 440 kilometriä pitkä, ja sillä on 75 000 neliökilometrin valuma-alue. Joki oli intiaanien ja ranskalaisten uudisasukkaiden tärkeä vesireitti, sillä sitä pitkin pääsee Suurilta järviltä Mississippille.
1900-luvun alussa joki oli kuuluisa kalajoki, josta kerättiin myös simpukoita helmiäisnappien valmistusta varten. Ylikalastus ja saasteet ovat karkottaneet ammattikalastajat joelta, mutta virkistyskalastusta on edelleen.
Joki on osa vesireittiä, jota pitkin pääsee Chicagosta Mississippijoelle. Osa reitistä kulkee kanavassa, ja myös jokiosuutta säädellään viidellä sululla.
Aiheesta muualla

Kuvia tai muita tiedostoja aiheesta Illinois Wikimedia Commonsissa
Autonoe

Aktaionin kuolema. Oikealla mies ilmoittaa hänen kuolemastaan tämän vanhemmille Autonoelle ja Aristaiokselle.
Autonoe (m.kreik. Αὐτονόη, Autonoē) oli kreikkalaisessa mytologiassa Theban kuninkaan ja perustajan Kadmoksen ja jumalatar Harmonian tytär. Autonoe oli Aristaioksen puoliso ja Aktaionin ja mahdollisesti myös Makriksen äiti.
Euripideen tragediassa Bakkhantit Dionysos ajaa Autonoen ja hänen sisarensa bakkanaaliseen vimmaan, kun Pentheus, Theban kuningas, oli kieltänyt Dionysoksen palvonnan. Kun Pentheus saapui paikalle vakoilemaan heidän juhlintaansa, Agaue, Pentheuksen äiti ja Autonoen sisar, huomaa tämän puussa. Mainadit kiskovat hänet alas ja repivät hänet kappaleiksi.
Aktaionin, Autonoen pojan, tappavat hänen omat metsästyskoiransa. Järkyttyneenä Autonoe jättää Theban ja menee Ereneiaan, megaralaiseen kylään, missä hän myöhemmin myös kuolee.
Sony SMC-70

Sony SMC-70 oli Sonyn valmistama mikrotietokone, joka julkaistiin vuonna 1982. Tietokone oli ensimmäinen, jossa käytettiin 3,5 tuuman levykettä.
Myynti alkoi Yhdysvalloissa lokakuussa 1982 ja Japanissa 1. joulukuuta 1982. Tietokone pystyi näyttämään japanilaisia merkkejä kanji-merkkien merkkimuistilla.
Tietokone oli suunnattu ammattikäyttöön.
Tietokoneelle julkaistiin kehittyneempi malli SMC-70G (1984), jossa oli genlock videokuvan ja tietokonekuvan synkronointiin.
Tekniset tiedot

Tietokoneen tekniset tiedot:
Suoritin: Zilog Z80A
RAM-muisti: 64 kt
ROM: 48 kt
32 kt grafiikkamuistia
6 kt merkkimuistia
Aiheesta muualla

SMC-70 (Arkistoitu – Internet Archive) - Kuvia ja muuta tietoa (japaniksi)
Jorma Routti

Jorma Tapio Routti (s. 17. joulukuuta 1938 Jyväskylä) on suomalainen fyysikko ja professori. Routti on suorittanut tohtorin tutkinnon Kalifornian yliopistossa Berkeleyssä.
Routti on toiminut muun muassa tutkijana CERNissä Genevessä, teknillisen fysiikan professorina Teknillisessä korkeakoulussa vuosina 1975–1990, Sitran yliasiamiehenä (1986–1995), Euroopan komission tutkimusosaston DG XII:n pääjohtajana (1996–2000) ja Maailmanpankin asiantuntijana. Routti on ollut vuodesta 1982 lähtien Suomalaisen Tiedeakatemian jäsen. Hän oli Suomen Kulttuurirahaston hallituksen puheenjohtaja vuodesta 1979.
Routti on tutkinut työssään ydinfysiikkaa ja energiajärjestelmiä.
Vonda N. McIntyre

| Vonda N>  McIntyre |
| --- | --- |

Henkilötiedot
Syntynyt: 28. elokuuta 1948 Louisville, Kentucky
Kuollut: 1. huhtikuuta 2019 (70 vuotta) Seattle, Washington
Kansalaisuus:  yhdysvaltalainen
Ammatti:  kirjailija
Kirjailija
Äidinkieli: englanti
Tyylilajit:  tieteiskirjallisuus
Esikoisteos:  The Exile Waiting (1975)
Palkinnot
 Hugo-palkinto Nebula-palkinto Locus-palkinto 
Aiheesta muualla
vondanmcintyre.com (englanniksi)
Löydä lisää kirjailijoitaKirjallisuuden teemasivulta
Vonda Neel McIntyre (28. elokuuta 1948 – 1. huhtikuuta 2019) oli yhdysvaltalainen tieteiskirjailija.
Teokset

McIntyre oli koulutukseltaan biologi. Tieteiskirjallisuuden kirjoittamisen McIntyre aloitti jo parikymmenvuotiaana osallistuen tunnettuun Clarion-kirjoittajatyöpajaan. Hän oli yksi ensimmäisistä kuuluisuuteen nousseista Clarionin kasvateista.
McIntyren tuotannosta erottuu erityisesti kaksi palkittua romaania: Unikäärme (1978) sekä Aurinko ja kuu (1997). Unikäärme sai Hugo-, Nebula- ja Locus-palkinnot, ja sitä on pidetty yhtenä parhaimmista ydinsodan jälkeiseen maailmaan sijoittuvista tarinoista. Teos on suurtuhon jälkeisten tarinoiden keskuudessa harvinaisesti perusvireeltään valoisa ja toiveikas. Aurinko ja kuu on Ranskan Aurinkokuninkaan Ludvig XIV:n hoviin sijoittuva osin vaihtoehtohistoriallinen teos.
McIntyren novellituotannosta on suomennettu hänen Finncon-vierailuunsa liittyen ”Siivet” (1979), julkaistu Tähtivaeltajassa 1/1995. Novelli oli Hugo- ja Nebula-ehdokkaana.
Suomennetut teokset

Unikäärme.  ((Dreamsnake, 1978.) Suomentanut Paula Merjamaa)  Helsinki:  Like, 2002.  ISBN 951-578-950-8
Kristallitähti.  ((The crystal star, 1994.) Suomentanut Ilkka Äärelä. Star wars)  Helsinki:  WSOY, 2003.  ISBN 951-0-27738-X
Aurinko ja kuu.  ((The moon and the sun, 1997.) Suomentanut Paula Merjamaa. Like-fantasia)  Helsinki:  Like, 2005.  ISBN 952-471-184-2
Aiheesta muualla

Kotisivut (Arkistoitu – Internet Archive). (englanniksi)
Vonda N. McIntyre Internet Speculative Fiction Database -sivustolla (englanniksi)
Josh Wimmer: Feminism, astronauts, and riding sidesaddle: Talking to Dreamsnake’s Vonda McIntyre. io9.com 24.8.2010. (englanniksi)
Matti Lundberg: Hänen olivat käärmeet. Kiiltomato.net 16.8.2002.
Toni Jerrman: Positiivinen Unikäärme yllättää (Arkistoitu – Internet Archive). Helsingin Sanomat 1.2.2003.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Japani  Tšekki  Australia  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Trove 
Muut:  Europeana  IdRef
ZTV

| ZTV |
| --- | --- |

Lähetykset alkoivat:  1. toukokuuta 1992
Lähetykset loppuivat:  1. elokuuta 2010
Omistaja:  MTG Viasat
Maa:   Yhdistynyt kuningaskunta
Näkyvyysalue:   Ruotsi
Kotisivu:  www.ztv.se
Saatavuus
Antenniverkko
BoxerTV Access:  Kanava 41
Satelliitti
Viasat:  Kanava 70
Infobox OKNimi-testi OK: 
ZTV oli ruotsalainen Viasatin omistama televisiokanava.
Historia

Kanava aloitti Ruotsissa TV3:n ja TV4:n päivittäisenä ohjelmana helmikuussa 1991.lähde?
Toukokuussa 1992 ZTV sai oman kanavansa Ruotsin kaapeliverkkoon. Viasatin ajatuksena oli luoda kanavasta Ruotsin oma MTV.lähde?
ZTV esitti lähinnä musiikkivideoita, mutta kanavalla nähtiin myös Ruotsissa tehtyjä pienen budjetin televisio-ohjelmia.lähde?
Vuonna 1997 ZTV muutti Tukholmasta Lontooseen ja alkoi lähettää myös yhdysvaltalaisia televisiosarjoja, kuten The David Letterman Show ja Simpsonit. ZTV alkoi lähettää ohjelmaa ympäri vuorokauden vuonna 2000. Vuonna 2002 ZTV:n norjalainen sisarkanava aloitti toimintansa.lähde?
Toukokuussa 2006 Modern Times Group lanseerasi uuden kanavan, jonka nimeksi tuli TV6. Tälle uudelle kanavalle siirrettiin suurin osa ZTV:n ohjelmistosta. Tämän takia kanavalla esitettiin lähes koko ajan musiikkivideoita.lähde?
Aiheesta muualla

ZTV:n kotisivu (Arkistoitu – Internet Archive) (ruotsiksi)
Demonassa

Demonassa (m.kreik. Δημώνασσα, Dēmōnassa) oli kreikkalaisessa mytologiassa usean eri hahmon nimi.
Demonassa, Argoksen kuninkaan Amfiaraoksen ja Erifylen tytär, joka synnytti puolisolleen Thersandrokselle Tisamenoksen.
Demonassa, joka synnytti Irokselle Eurydamaan ja Eurytionin. Ensin mainittua jotkut tosin pitävät Ktimenoksen poikana.
Demonassa, joka synnytti Poiaalle Filokteteen.
Demonassa, joka synnytti Adrastokselle Aigialeuksen.
Mary Rosenblum

| Mary Rosenblum |
| --- | --- |
 Mary Rosenblum vuonna 2006
Henkilötiedot
Syntynyt: 27. kesäkuuta 1952 Levittown, New York, Yhdysvallat
Kuollut: 11. maaliskuuta 2018 (65 vuotta) La Center, Washington, Yhdysvallat
Kansalaisuus:  yhdysvaltalainen
Aiheesta muualla
Löydä lisää kirjailijoitaKirjallisuuden teemasivulta
Mary Rosenblum (27. kesäkuuta 1952 Levittown, New York – 11. maaliskuuta 2018) oli yhdysvaltalainen tieteiskirjailija. Häneltä on suomennettu romaani Harhainvalta (1993). Suomennettu teos voitti Tähtivaeltaja-palkinnon 1996. Mary Rosenblum asui Oregonissa. Hän opetti luovaa kirjoittamista.
Suomennettu romaani

Harhainvalta.  ((Chimera, 1993.) Suom. Jari Niittylä)  Jalava, 1995.  ISBN 951-887-069-1
Kirjallisuutta

Ulkomaisia tieteiskirjailijoita 2. Toimittaneet Toni Jerrman ja Vesa Sisättö. BTJ Kirjastopalvelu, 2004.
Aiheesta muualla

Kotisivut (Arkistoitu – Internet Archive). (englanniksi)
M. G. Soikkeli: Virtuaalisesti tatuoidut mielet. Finnzine 1995.
Sauli Santikko: Harhainvalta. Aikakone 4/1995.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat  Tšekki 2  Puola
Val Lewton

| Val Lewton> Henkilötiedot |
| --- | --- |
Koko nimi:  Vladimir Ivan Leventon
Syntynyt: 7. toukokuuta 1904 Jalta, Venäjän keisarikunta (nyk. Ukraina)
Kuollut: 14. maaliskuuta 1951 (46 vuotta) Los Angeles, Kalifornia, Yhdysvallat
Ammatti:  elokuvatuottaja, käsikirjoittaja, kirjailija
Puoliso:  Ruth Knapp (1929–1951)
Ohjaaja
Aktiivisena:  1932–1951
Tunnetuimmat ohjaukset:  Kissaihmiset, Yö voodoo-saarella
Aiheesta muualla
IMDb 
Elonet
Val Lewton (oik. nimi Vladimir Ivan Leventon, 7. toukokuuta 1904 Jalta, Venäjän keisarikunta (nyk. Ukraina) – 14. maaliskuuta 1951 Los Angeles, Kalifornia, Yhdysvallat) oli yhdysvaltalainen elokuvatuottaja ja käsikirjoittaja. Hänet tunnetaan parhaiten 1940-luvulla RKO:lle tuottamistaan kauhuelokuvan klassikoista.
Val Lewton on harvoja tuottajia, joilla on ollut oma tunnistettavissa oleva yhtenäinen tyyli. Lewtonin tuottamat elokuvat ovatkin ensi sijassa Lewtonin elokuvia ja vasta toissijaisesti elokuvan ohjaajan. Kaikki Lewtonin RKO-elokuvat ovat tyylillisesti yhtenäisiä, vaikka elokuvien ohjaajat vaihtuivat.
Lewton tuotti RKO:lle 11 pienen budjetin B-elokuvaa. Parhaat niistä hän teki ohjaaja Jacques Tourneurin kanssa: Kissaihmiset, Yö voodoo-saarella ja Leopardimies.
Yksityiselämä

Val Lewton syntyi Jaltassa 7. toukokuuta 1904 Vladimir Ivan Leventonina. Hänen isänsä Max Hofscheider kuoli 1908, ja seuraavana vuonna Leventovit (äiti Nina ja lapset Val ja Lucy) muuttivat Yhdysvaltoihin. Äiti englantilaisti samalla perheen nimen Lewtoniksi. Yhdysvalloissa Nina Lewton oli sisarensa Alla Nazimovan palveluksessa. 1920-luvun alussa Lewton opiskeli journalismia Columbian yliopistossa ja toimi sen jälkeen lehtimiehenä ja kirjailijana. Hän avioitui Ruth Knappin kanssa 1928. Avioliitto kesti Lewtonin kuolemaan asti.
Val Lewton kuoli sydänkohtaukseen 14. maaliskuuta 1951.